Naziv obveznika: **JAVNA VATROGASNA POSTROJBA**

**GRADA VARAŽDINA**

Sjedište obveznika: VARAŽDIN

Adresa: Trenkova 44, 42000 Varaždin

Razina: 31

Razdjel: 0

Šifra djelatnosti: 8425

Šifra grada/općine: 472

Broj RKP-a: 31405

Matični broj: 01484931

OIB: 31995833807

**BILJEŠKE UZ FINANCIJSKI IZVJEŠTAJ ZA**

**2021. GODINU**

Javna vatrogasna postrojba Grada Varaždina osnovana je 01.01.2000. godine od postojeće Vatrogasne postrojbe Ministarstva unutarnjih poslova – Policijske uprave varaždinske. Djelatnost postrojbe je sudjelovanje u provedbi preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i drugim nesrećama. Osim navedene osnovne djelatnosti postrojba je registrirana za održavanje vatrogasne opreme, punjenje i servis vatrogasnih aparata i osposobljavanje građanstva za provođenje mjera zaštite od požara. Od 01.01.2001. godine upisana je u registar obveznika poreza na dodanu vrijednost.

Postrojba je proračunski korisnik JLP ( R ) S koji obavlja poslove u sklopu funkcija koje se decentraliziraju. Sredstva za decentralizirane funkcije postrojbe Osnivač Grad Varaždin ostvaruje iz dodatnog udjela u porezu na dohodak po stopi od 1,00%, a ukoliko to nije dovoljno razliku sredstava do minimalnih financijskih standarda ostvaruje s pozicije pomoći izravnanja za decentralizirane funkcije iz Državnog proračuna RH. Minimalni financijski standardi koriste se za rashode za zaposlene, materijalne i financijske rashode s time da udio iznosa rashoda za zaposlene u odnosu na ukupni minimalni standard može biti najviše 90/100, a udio za materijalne i financijske rashode mora biti najmanje 10/100. Za 2021. godinu Minimalni financijski standardi za JVP Grada Varaždina iznosili su 6.550.580,00 kn ( „Narodne novine“ br. 148/2020.).

Ovlaštene osobe za zastupanje su Zapovjednik postrojbe Ivica Labaš, univ.spec.aedif. i Zamjenik zapovjednika Božidar Horvat, univ.spec.aedif. Postrojbom upravlja Vatrogasno vijeće sastavljeno od pet članova koje imenuje Grad kao osnivač, Hrvatska vatrogasna zajednica, Županijska vatrogasna zajednica, Gradska vatrogasna zajednica i zaposlenici postrojbe kao svojeg predstavnika.

**BILANCA**

AOP 007- Proizvedena dugotrajna imovina – indeks u odnosu na početak godine je 91,5. Nabava nove imovine manja je od ispravka vrijednosti za 2021. godinu.

AOP 049 i 050 - u sklopu sitnog inventara na odvojenom računu evidentira se službena, radna i zaštitna odjeća i obuća vatrogasaca po preporuci Državne revizije da se službena odjeća vodi na imovini i iskazuje na godišnjem popisu. Od ukupnog iznosa 537.270,30 odnosi se na sitan inventar a 560.678,85 kn na službenu odjeću i obuću.

AOP 061 - Zalihe za obavljanje djelatnosti odnose se na zalihe rezervnih dijelova za servis vatrogasnih aparata i zalihe pjenila za gašenje požara u ukupnom iznosu od 102.314 kn. Zalihe pjenila iznose 81.300 kn a zalihe rezervnih dijelova 21.014 kn.

AOP 063 - Financijska imovina manja je za 74,7 % u odnosu na početak godine. Smanjenje je na AOP-u 079 potraživanja za više plaćene poreze a radi se o potraživanju za porez na dodanu vrijednost po računu za nabavku auto ljestve u prosincu 2020. godine koji je vraćen u veljači 2021. godine.

AOP 081- Ostala potraživanja odnose se na povrat bolovanja na teret HZZO, indeks je 3,1 jer je evidentirano manje bolovanja na teret HZZO u zadnjem tromjesečju u odnosu na prošlu godinu.

AOP 141 - Potraživanja za prihode poslovanja odnose se isključivo na potraživanje od pruženih usluga servisa aparata i usluge vatrodojave, vrijednost im je prema čl. 37. Pravilnika o računovodstvu ispravljena za iznos od 40.476,00 u 2018. godini , 107,50 u 2019. godini, 107,63 u 2020. godini i 159,12 kn u 2021. godini.

AOP 183 - obaveze za nabavu nefinancijske imovine indeks je samo 0,6 zbog podmirenja računa za auto ljestvu u iznosu od 6.518.750,00 kn.

AOP 200 - Obaveze za kredite i zajmove, prethodne godine nije bilo podatka a radi se o dugoročnom kreditu kod Privredne banke Zagreb odobrenom u siječnju 2021. godine. Kredit je odobren u visini 5.250.000,00 kn s kamatnom stopom od 1,7% godišnje na rok od 10 godina. Glavnica i kamata dospijevaju mjesečno.

Tablica: primljeni kredit i otplata

|  |  |  |  |  |  |  |
| --- | --- | --- | --- | --- | --- | --- |
| *Red.*  *Br.* |  | *Ugovorena valuta i iznos* | *Datum početka kredita* | *Datum dospijeća kredita* | *Otplaćeno glavnice u 2021. godini* | *Stanje 31.12.2021. godine* |
| *1.* | *Tuzemni dugoročni zajam* | *5.215.000,00*  *kn* | *29.01.2021.* | *31.12.2030.* | *521.499,96* | *4.693.500,04* |

Tablica: dospjele kamate na kredit

|  |  |  |  |  |  |
| --- | --- | --- | --- | --- | --- |
| *Red. br.* | *Kamate* | *Stanje 01.01. 2021. godine* | *Kamate dospjele u tekućoj godini* | *Kamate plaćene u tekućoj godini* | *Stanje 31.12.2021.* |
| *1.* | *Kamate na dugoročni*  *tuzemni zajam* | *-* | *74.818,35 kn* | *74.818,35 kn* | *-* |

AOP 239 Višak / manjak prihoda – iskazan je višak prihoda poslovanja 237.583 kn, manjak prihoda od nefinancijske imovine 5.311.910 kn i višak prihoda od financijske imovine 5.311.910 kn. Podaci su iskazani nakon korekcije rezultata propisane čl. 82. Pravilnika o proračunskom računovodstvu, korekcija je izvršena za prijenos sredstava za financiranje nabave nefinancijske imovine . Za iznos od

44.193 kn zadužuje se račun viška prihoda poslovanja a odobrava račun manjka prihoda od nefinancijske imovine. Iz tog razloga postoji odstupanje od iskazanih pozicija u PR-RASU i Bilanci.

|  |  |  |  |  |
| --- | --- | --- | --- | --- |
|  | *Pozicije na dan 31.12.2021. godine* | *PR-RAS* | *Prihod iz nadležnog proračuna za financiranje rashoda za nabavu nefinancijske imovine* | *BILANCA* |
| *92211* | *Višak prihoda poslovanja* | *694.398* | *44.193* | *855.993* |
| *92222* | *Manjak prihoda od nefinancijske imovine* | *5.356.103* | *44.193* | *5.311.910* |
| *92213* | *Višak primitaka od financijske imovine* | *4.693.500* |  | *4.693.500* |

U proračunskom dijelu iskazan je manjak prihoda poslovanja od 48.474,80 kn i manjak prihoda od nefinancijske imovine od 29.274,00 kn. Ukupan iznos manjka od 77.748,80 odgovara neplaćenim računima umanjenim za PDV – metodološki manjak.

U vlastitim prihodima iskazan je višak prihoda poslovanja od 904.467,48 kn, višak prihoda od financijske imovine 4.693.500,04 kn i manjak od nefinancijske imovine od 5.282.636,33 kn pa višak prihoda na dan 31.12.2021. godine iznosi 315.331,19 kn.

AOP 253 i 254 – U izvanbilančnim zapisima vodi se sljedeća imovina:

* građevinski objekt koji koristi JVP Grada Varaždina a u vlasništvu je DVD-a I Hrvatski dobrovoljni vatrogasni zbor u Varaždinu,
* roba u vlasništvu Ministarstva gospodarstva, poduzetništva i obrta – ravnateljstvo za robne zalihe, radi se robi po ugovoru koji je klasificiran „Vrlo tajno“.,
* dva vatrogasna vozila u vlasništvu MUP-a na korištenju u JVP Grada Varaždina,
* tri vozila nabavljena putem operativnog najma,
* dva vatrogasna vozila iz Programa „Modernizacija vozila vatrogasnih vozila RH“ ( auto cisterna i navalno vozilo ),
* šumsko vatrogasno vozilo vlasništvo Gradske vatrogasne zajednice Varaždin dano na korištenje JVP Grada Varaždina.

Izvanbilančnim zapisima obuhvaćena su dobivena i dana jamstva prema sljedećim prikazima:

Primljena jamstva:

|  |  |  |  |  |  |  |  |
| --- | --- | --- | --- | --- | --- | --- | --- |
| *Red. broj.* | *Datum primanja*  *jamstva* | *Instrument*  *Osiguranja* | *Iznos* | *Davatelj*  *jamstva* | *Namjena* | *Dokument* | *Predmet*  *Ugovora* |
| *1.* | *17.03.2020.* | *Zadužnica* | *36.476,13*  *kn* | *Porsche*  *Leasing d.o.o. Zagreb* | *Uredno izvršenje ugovora o nabavi* | *Ugovor broj 22-5/2020.* | *Nabava vozila na operativni leasing* |

Dana jamstva:

|  |  |  |  |  |  |  |  |
| --- | --- | --- | --- | --- | --- | --- | --- |
| *Red. br.* | *Datum izdavanja jamstva* | *Instrument osiguranja* | *Iznos* | *Primatelj jamstva* | *Namjena* | *Dokument* | *Predmet ugovora* |
| *1.* | *11.01.2021.* | *Zadužnica*  *Mjenično očitovanje* | *5.654.751,27*  *kn* | *Privredna banka* | *Jamstvo za kredit* | *Ugovor broj*  *5010778388* | *Financiranje kapitalnog projekta – kupnja vozila* |

**OBRAZAC PR-RAS**

Značajnija odstupanja od ostvarenja u izvještajnom razdoblju prethodne godine:

AOP 063 - Pomoći proračunskom korisniku iz proračuna koji im nije nadležan – u izvještajnom razdoblju nema podatka, a prethodne godine na toj poziciji bila je evidentirana pomoć Hrvatske vatrogasne zajednice namijenjena za komunikacijsku opremu u Vatrogasno operativnom centru.

AOP 120 - Prihodi od pruženih usluga veći su za 16,5 % od prethodne godine, uglavnom zbog sklapanja novih ugovora o vatrodojavi.

AOP 124 - Tekuće donacije – indeks je 2.040,0 u odnosu na prethodnu godinu zbog tekuće donacije Gradske vatrogasne zajednice Varaždin u iznosu od 600.000 kn koja je iskorištena na otplatu zajma.

AOP 150 - Plaće u naravi - indeks je 234,3 jer se nije isplaćivala tijekom cijele prethodne godine.

AOP 153 - Ostali rashodi za zaposlene - indeks je 207,0, prošle godine nije bilo isplate regresa niti prigodne nagrade za Božićne blagdane, prošle godine isplaćena je jedna otpremnina a ove godine dvije. Od ove godine na toj poziciji evidentira se i premija dodatnog zdravstvenog osiguranja zaposlenika. Osim navedenog ostali rashodi za zaposlene obuhvaćaju i jubilarne nagrade, naknade za bolest i smrtni slučaj, dar djeci i neoporezivi dodatak na neto plaću svim zaposlenicima.

AOP 160 - Službena putovanja, troškovi su povećani za 54,8 % zbog povećanog angažmana vatrogasaca

na dislokaciji na otoku Lastovo tijekom ljetnih mjeseci.

AOP 162 - Stručno usavršavanje zaposlenika, indeks je 415,8 zbog osposobljavanja zaposlenika za aerodromske vatrogasce i polaganja stručnih ispita.

AOP 165 - Uredski materijal i ostali materijalni rashod manji su za 53% jer je prošle godine nabavljeno pjenilo za gašenje požara od 45.000,00 kn.

AOP 173 - Usluge telefona, pošte i prijevoza povećane su za 49,6% zbog plaćanja računa za djelatnike koji su početkom godine uključeni u ugovor sa telekomunikacijskim operaterom.

AOP 185 - Premije osiguranja, indeks je 65,2 jer je premija dodatnog zdravstvenog osiguranja djelatnika ove godine evidentirana na poziciji Ostali nespomenuti rashodi za zaposlene.

AOP 186 - Reprezentacija, indeks je 261,9 jer prethodne godine zbog epidemije bolesti Covid-19 nije bilo ugostiteljskih usluga a radi se o malom iznosu pa i neznatno povećanje nosi visoki indeks.

AOP 191 - Financijski rashodi, indeks u odnosu nas prošlu godinu je 1796,1 zbog plaćanja kamata po kreditu odobrenom u siječnju ove godine i plaćanja naknade banci za odobrenje kredita.

AOP 263 - Kapitalne donacije, u prethodnom razdoblju nema podatka a ove godine se radi o donaciji vatrogasnog vozila Dobrovoljnom vatrogasnom društvu Novi Marof.

AOP 364 - Uredska oprema i namještaj, indeks je 817,3 zbog nabavke novih računala, namještaja i dispečerskog stola za operativni centar.

AOP 366 - Oprema za održavanje i zaštitu, indeks je 1.554,0 zbog nabavke nove peći za centralno grijanje. Nabavljena su i vatrogasna intervencijska odijela za nove zaposlenike.

AOP 373 - Prijevozna sredstva u cestovnom prometu, ove godine nema podatka a prethodne se radilo o nabavci vatrogasne auto ljestve.

**OBRAZAC OBVEZE**

Međusobne obaveze proračunskih korisnika odnose se obavezu prema Gradu Varaždinu za povrat bolovanja na teret HZZO u iznosu od 214,88 kn i obavezu od 56.398,00 kn za povrat iznosa poreza na dodanu vrijednost po računima koji su u studenom i prosincu 2021. godine plaćeni s računa Gradske riznice. Sredstva se vraćaju Gradu nakon povrata od HZZO-a i od Porezne uprave. Obveze za rashode poslovanja odnose se na račune iz prosinca 2021. godine koji su plaćeni u siječnju 2022. godine. Obaveze za financijsku imovinu odnose se na otplatu kredita odobrenog kod Privredne banke Zagreb i iznose 4.693.500,00 kn.

Dospjele obveze iznose 12.522,50 kn, radi se obavezi po računu za nabavu nefinancijske imovine. Račun je iz prosinca 2021. godine i plaćen je početkom siječnja 2022. godine.

**OBRAZAC RAS – FUNKCIJSKI**

Javna vatrogasna postrojba Grada Varaždina prema funkcijskoj klasifikaciji obavlja usluge protupožarne zaštite u sklopu javnog reda i sigurnosti. Na AOP 026 iskazan je podatak od 12.282.596 kn što odgovara podatku AOP 407 iz obrasca PR-RAS.

**OBRAZAC VRIO**

Promjena u obujmu imovine – povećanje na AOP-u 021 odnosi se na vozilo Ford Ranger koje je Hrvatska vatrogasna zajednica Zagreb darovala postrojbi u vrijednosti od 226.351 kn i na darovanje defibrilatora u iznosu od 19.999 kn.

Osoba za kontakt: Zapovjednik Javne vatrogasne postrojbe

Grada Varaždina:

Ljiljana Badžek, oec. Ivica Labaš, univ.spec.aedif.

U Varaždinu, 27.01.2022. godine